Dilophus

se Systematisk inndeling

Dilophus er en slekt av myggene (Nematocera) som sammen med fluene utgjør tovingene (Diptera). Det er tre arter i Norge. I verden er det kjent ca. 200 nålevende arter.

Utseende 
Små til middelsstore (2-12 millimeter, de fleste mindre enn 7 millimeter), kraftig bygde mygg med korte antenner, disse er kortere enn hodet. Hannene er vanligvis svarte bortsett fra at beina kan være lysere, hunnene ikke sjelden brunlige eller rødlige. Fasettøynene er store hos hannene og dekker hele hodets overside (holoptiske øyne), hos hunnene er de mye mindre og bredt adskilte i pannen. Oppe på hodet sitter det tre punktøyne (ocelli) på en lav knøl. Særlig hos hannene har fasettøynene ofte tette, oppstående hår som sitter festet mellom fasettene. Antennene er stav- til trådformede og består av 6 til 15 mer eller mindre sylindriske ledd. Antennen mangler lange hår. Palpene er vanligvis fem-leddete og omtrent så lange som antennene. Munndelene er av varierende lengde og ender i et puteformet sugeorgan (labellum). 
Midtkroppen (thorax) er kraftig sklerotisert (hard), avlang, ryggen («scutum») høyt hvelvet, scutellum ganske lite, men oppstående. Den har to, mer eller mindre tydelige, kammer av korte, oppstående pigger på den fremre delen. Beina er kraftige og middels lange Framlårene er brede og noe flate, framleggene (protibiae) er sylindriske og ender i en krans av pigger, dessuten vanligvis med én eller flere skarpe pigger rundt midten. Lignende pigger finnes noen ganger også på midt-beinet, men der er da spinklere. Framføttene er ganske sterkt forlengede. Mellom- og bakbeina er ofte mer eller mindre fortykkede.
Vingene er forholdsvis store og brede med få men tydelige årer som danner et karakteristisk mønster. De er gjerne røykfargede, men har sjelden fargetegninger, bortsett fra at det mørke vingemerket (pterostigma) gjerne er tydelig. Hunnens vinger er ofte mørkere enn hannens. Bakkroppen er ganske slank hos hannen med lange hår på sidene, hos hunnen er den mye tykkere og mindre hårete.

Larvene er avlange, sylindriske, mer eller mindre pølseformede uten bein eller vorteføtter. Hodekapselen er markert, rund og blank og kan ikke trekkes inn i kroppen. På farge er de hvite eller gulaktige. Munndelene er korte og kraftige med jekselaktige mandibler. Kroppen er kledt med harde, mikroskopiske skjell som ofte bærer pigger og gjør at overflaten blir ru. Kroppen kan ha korte, vortekatige utvekster eller disse kan mangle. På det bakerste kroppsleddet er det en stor spirakel (åndehull) som hos denne slekten vanligvis er delt i tre (hos Pleciinae er den udelt, hos slekten Bibio delt i to).

Puppene ligger fritt i et kammer i jorden, ikke omgitt av noen slags kokong. De er hvitaktige på farge bortsett fra fasettøynene som blir rødbrune før klekkingen. De fleste av det voksne insektets deler er gjenkjennelige på puppen.

Levevis 
Dilophus-artene finnes helst i åpne habitater, som gressmarker, enger og på dyrket mark, også i fjellet, sjeldnere i skog. De kan bli meget tallrike. Larvene lever selskapelig i tette ansamlinger, noen ganger kan man finne to arter sammen i én larveansamling. De eter mest råtnende plantemateriale, men kan også være tallrike i gjødsel, for eksempel under ku-ruker. Noen arter kan gjøre en del skade ved at larvene eter på røttene av ulike planter, på den andre siden er disse tallrike myggene mat for mange ulike dyr. De voksne myggene besøker gjerne blomster for å spise nektar og pollen, og kan ha en viss betydning som pollinatorer. De kan være aktive både om dagen og natten. Hannene flyr gjerne et par meter over bakken, med bakkroppen karakteristisk bøyd som en krok over ryggen. De danner sjelden kompakte svermer, men kan henge jevnt fordelt over store områder.

Utbredelse 
De fleste av artene lever på den sørlige halvkulen, men slekten er representert i alle større landområder bortsett fra polområdene. Den går ikke fullt så langt nord eller så høyt opp i fjellene som slekten Bibio.

Fossile arter 
I motsetning til slektene Bibio og Plecia er det kjent ganske få avtrykks-fossiler av denne slekten. Derimot er det funnet ganske mange eksemplarer bevart i rav, som viser at slekten var vanlig allerede i eocen-perioden.

Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae
 Slekten Dilophus Meigen, 1803
 Arter som forekommer i Norge:
 nordlig kammygg, Dilophus borealis Skartveit, 1993
 graskammygg, Dilophus febrilis (Linnaeus, 1758)
 vanlig kammygg, Dilophus femoratus Meigen, 1804
 Øvrige arter fra den palearktiske sone:
 Dilophus aegyptius A. Costa, 1878 - Egypt
 Dilophus antipedalis Meigen, 1818 - Middelhavsområdet
 Dilophus andalucianus Strobl, 1900 - Spania
 Dilophus aquilonia Hardy & Takahashi, 1960 - Japan
 Dilophus beckeri (Hardy, 1948) - Kanariøyene
 Dilophus bipunctatus Luo & Yang, 1988 - Kina
 Dilophus bispinosus Lundström, 1913 - Israel, Sør- og Mellom-Europa
 Dilophus brevirostrum Hardy & Takahashi, 1960 - Japan
 Dilophus clavicornus Skartveit & Kaplan 1996 - Israel
 Dilophus crassicrus Lundström, 1913 - Tunisia
 Dilophus fulviventris Hardy & Takahashi, 1960 - Japan
 Dilophus hiemalis Becker, 1908 - Kanariøyene
 Dilophus humeralis Zetterstedt, 1850 - over det meste av Europa, men ikke funnet i Norge
 Dilophus hummeli Duda, 1933 - Kina
 Dilophus jilinensis Yang & Luo, 1989 - Kina
 Dilophus kagoshimaensis Okada, 1938 - Japan
 Dilophus lii Yang & Luo, 1987 - Tibet 
 Dilophus lingens Loew, 1869 - Middelhavsområdet
 Dilophus macrosiphonius Yang & Luo, 1989 - Kina
 Dilophus maghrebensis Haenni, 1981 - Tunisia
 Dilophus martinovskyi Haenni & Bosák, 2007 - Afghanistan
 Dilophus membranaceus Yang & Luo, 1989 - Kina
 Dilophus minor Strobl, 1900 - Sørvest-Europa
 Dilophus neglectus Haenni, 1982 - Mellom-Europa
 Dilophus nigrivenatus Yang & Luo, 1989 - Kina
 Dilophus oceanus Haenni & Bàez, 2001 - Madeira
 Dilophus obscuripennis Lundström, 1913 - Kasakhstan
 Dilophus plagiospinae Yang & Luo, 1987 - Tibet
 Dilophus rubiginosus Duda, 1930 - Russland
 Dilophus sardous Haenni, 2009 - Sardinia
 Dilophus tenuis Meigen, 1818 - Middelhavsområdet
 Dilophus tridentatus Walker, 1848 - Middelhavsområdet
 Nordamerikanske arter:
 Dilophus arizonaensis (Hardy, 1937) 
 Dilophus caurinus McAtee, 1921 
 Dilophus emarginatus McAtee, 1921 
 Dilophus fulvicoxa Walker, 1848 
 Dilophus obesulus Loew, 1869
 Dilophus occipitalis Coquillett, 1904
 Dilophus oklahomensis (Hardy, 1937)
 Dilophus proximus McAtee, 1921 
 Dilophus sayi Hardy, 1959
 Dilophus sectus McAtee, 1921 
 Dilophus serotinus Loew, 1861 
 Dilophus spinipes Say, 1823 
 Dilophus thoracicus Say, 1823
 Dilophus stigmaterus Say, 1823 
 Dilophus strigilatus McAtee, 1921 
 Dilophus tibialis Loew, 1869 - også i det nordøstlige Sibir
 Dilophus tingi (Hardy, 1945)
 Afrikanske arter
 Dilophus atrimas Edwards, 1915 - Kenya
 Dilophus bicolor Wiedemann, 1821 - Sør-Afrika
 Dilophus buxtoni (Hardy, 1948) - Uganda
 Dilophus capensis Edwards, 1925 - Sør-Afrika
 Dilophus disagrus (Speiser, 1910) - Tanzania
 Dilophus erythraeus Bezzi, 1905 - vidt utbredt fra Jemen til Sør-Afrika
 Dilophus lucidus (Hardy, 1948) - østlige og sentrale Afrika
 Dilophus nuptus Speiser, 1914 - vidt utbredt i tropisk Afrika
 Dilophus obsoletus (Hardy, 1951) - sentrale og sørlige Afrika
 Dilophus paucidens Hardy, 1962 - Madagaskar
 Dilophus splendens (Hardy, 1951) - Sør-Afrika
 Dilophus suberythraeus Edwards, 1915 - østlige og sørlige Afrika
 Dilophus vicarius (Hardy, 1948) - Sentral-Afrika
 Sørøstasiatiske arter
 Dilophus acutidens Edwards, 1929 - Filippinene
 Dilophus bakeri (Hardy, 1951) - Filippinene
 Dilophus crenulatus Hardy & Delfinado, 1969 - Filippinene
 Dilophus gratiosus Bigot, 1890 - fra Pakistan til Burma, Kina
 Dilophus hirsutus Hardy, 1965 - Nepal
 Dilophus innubilus Hardy & Delfinado, 1969 - Filippinene
 Dilophus nigriventris de Meijere, 1913 - Indonesia
 Dilophus obtusus Edwards, 1932 - Indonesia
 Dilophus pictilis Hardy & Delfinado, 1969 - Filippinene
 Dilophus quintanus (Hardy, 1951) - Indonesia
 Dilophus rubidus Edwards, 1926 - Indonesia
 Dilophus scabricollis Edwards, 1929 - Filippinene
 Dilophus sublacteatus Edwards, 1932 - Indonesia
 Dilophus trispinosus Edwards, 1929 - Filippinene
 Indo-australske arter
 Dilophus aberratus Hardy, 1982 - Australia
 Dilophus alpinus Harrison, 1990 - New Zealand
 Dilophus arboreus Fitzgerald, 2004 - Ny-Caledonia
 Dilophus atripennis Hardy, 1982 - Australia
 Dilophus cantrelli Hardy, 1982 - Australia
 Dilophus collessi Hardy, 1982 - Australia
 Dilophus conformis Hardy, 1968 - Ny-Guinea
 Dilophus conspicuus Hardy, 1982 - Australia
 Dilophus crinitus (Hardy, 1951) - New Zealand
 Dilophus desistens Walker, 1861 - Australia
 Dilophus dichromatus Hardy, 1968 - Ny-Guinea
 Dilophus discretus Hardy, 1982 - Australia
 Dilophus dubius Hardy, 1982 - Australia
 Dilophus exiguus (Hardy, 1951) - Ny-Guinea
 Dilophus flavicrus Hardy, 1982 - Australia
 Dilophus fumipennis Harrison, 1990 - New Zealand
 Dilophus harrisoni (Hardy, 1953) - New Zealand
 Dilophus longipilosus Hardy, 1982 - Australia
 Dilophus longirostris Macquart, 1850 - Australia
 Dilophus mcalpinei Hardy, 1982 - Australia
 Dilophus modicus Hardy, 1982 - Australia
 Dilophus multispinosus (Hardy, 1951) - Ny-Guinea
 Dilophus neoinsolitus Harrison, 1990 - New Zealand
 Dilophus nigrostigma (Walker, 1848) - New Zealand
 Dilophus occipitalis Coquillett, 1904 (introdusert til Hawaii) 
 Dilophus partitus Hardy, 1982 - Australia
 Dilophus parvus Hardy, 1982 - Australia
 Dilophus pictipes Skuse, 1889 - Australia
 Dilophus proxilus Fitzgerald, 2004 - Ny-Caledonia
 Dilophus segnis Hutton, 1901 - New Zealand
 Dilophus sexspinosus Hardy, 1982 - Australia
 Dilophus skusei Hardy, 1982 - Australia
 Dilophus surrufus Hardy, 1982 - Australia
 Dilophus tersus Hardy, 1982 - Australia
 Dilophus tetrascolus Hardy, 1982 - Australia
 Dilophus transvestis Hardy, 1968 - Ny-Guinea
 Dilophus tricuspidatus Hardy, 1982 - Australia
 Dilophus tuthilli (Hardy, 1953) - New Zealand
 Dilophus varipes Skuse, 1890 - Australia
 Neotropiske arter
 Dilophus anomalus (Hardy, 1942) - Mexico
 Dilophus antarcticus (Walker, 1837) - Argentina, Chile
 Dilophus arenarius Edwards, 1935 - Chile
 Dilophus ater (Philippi, 1865) - Chile
 Dilophus balfouri Edwards, 1935 - Colombia
 Dilophus bicolor Macquart, 1838, nec Wiedemann  - Uruguay
 Dilophus bicoloripes Edwards, 1938 - Argentina, Brasil
 Dilophus brazilensis (Hardy, 1942) - Brasil
 Dilophus calcaratus Edwards, 1930 - Argentina
 Dilophus carbonarius (Philippi, 1865) - Chile
 Dilophus castanipes (Bigot, 1888) - Argentina
 Dilophus collaris Guerin-Meneville, 1843 - Uruguay
 Dilophus dichrous Edwards, 1938 - Brasil
 Dilophus distinguendus Edwards, 1935 - Chile
 Dilophus dorsalis (Philippi, 1865) - Argentina, Chile, Uruguay
 Dilophus edwardsi (Hardy, 1948) - Brasil
 Dilophus elephas Edwards, 1935 - Peru
 Dilophus ephippium (Philippi, 1865) - Chile
 Dilophus espeletiae Sturm, 1990 - Colombia
 Dilophus flavicornis Edwards, 1938 - Brasil
 Dilophus flavifemur Edwards, 1930 - Chile
 Dilophus flavihalter Edwards, 1930 - Argentina
 Dilophus flavistigma Edwards, 1935 - Chile
 Dilophus flavitarsis Edwards, 1938 - Brasil
 Dilophus fulvimacula (Walker, 1848) - Ecuador, Venezuela
 Dilophus fumosus Coquillett, 1904 - Nicaragua
 Dilophus gagatinus (Philippi, 1865) - Chile
 Dilophus giganteus Macquart, 1846 - Colombia
 Dilophus globosus (Hardy, 1942) - Brasil
 Dilophus golbachi (Hardy, 1953) - Argentina
 Dilophus gracilipes Edwards, 1930 - Argentina
 Dilophus hyalipennis (Blanchard, 1852) - Chile
 Dilophus immaculipennis (Blanchard, 1852) - Chile
 Dilophus inconnexus (Hardy, 1961) - Venezuela
 Dilophus interruptus Edwards, 1930 - Chile
 Dilophus lateralis (Philippi, 1865) - Chile, Ecuador
 Dilophus lucifer Schiner, 1868 - Colombia
 Dilophus luteicollis (Philippi, 1865) - Chile
 Dilophus luteus Edwards, 1930 - Chile
 Dilophus macrorhinus Macquart, 1838 - Chile
 Dilophus maculatus Bellardi, 1859 - Mexico
 Dilophus maculipennis Blanchard, 1852 - Chile
 Dilophus megacanthus Edwards, 1938 - Brasil
 Dilophus melanarius van der Wulp, 1881 - Mexico, Costa Rica
 Dilophus microcerus Edwards, 1935 - Argentina
 Dilophus minimus (Hardy, 1942) - Costa Rica
 Dilophus minutus Bellardi, 1862 - Mexico
 Dilophus nigripes Blanchard, 1852 - Chile
 Dilophus nubilipennis Edwards, 1935 - Peru
 Dilophus obscurus (Blanchard, 1852) - Chile
 Dilophus ornatus (Hardy, 1942) - Guatemala, Honduras, Costa Rica
 Dilophus pallens (Blanchard, 1852) - Colombia, Chile
 Dilophus pallidipennis Philippi, 1865 - Chile
 Dilophus patagonicus Edwards, 1930 - Argentina, Chile
 Dilophus paulseni Philippi, 1865 - Chile
 Dilophus pectoralis Wiedemann, 1828 - Brasil, Uruguay, Argentina
 Dilophus peruensis (Hardy, 1948) - Peru
 Dilophus philippii (Hardy, 1959) - Chile
 Dilophus pictus Schiner, 1868 - Colombia
 Dilophus piliferus Edwards, 1935 - Peru
 Dilophus plaumanni Edwards, 1938 - Brasil
 Dilophus quadridens (Hardy, 1953) - Argentina
 Dilophus quinquespinae (Hardy, 1961) - Antigua, Cuba, Puerto Rico
 Dilophus rhynchops Coquillett, 1904 - Nicaragua
 Dilophus rubricollis Blanchard, 1852 - Chile
 Dilophus rubripes (Philippi, 1865) - Chile
 Dilophus rufipes Blanchard, 1852 - Chile
 Dilophus segregatus (Hardy, 1961) - Brasil
 Dilophus serenus (Hardy, 1953) - Argentina
 Dilophus similes Rondani, 1868 - Argentina
 Dilophus stygius Say, 1829 - Mexico
 Dilophus tapir Schiner, 1868 - Colombia
 Dilophus testaceipes Blanchard, 1852 - Ecuador, Chile
 Dilophus tetracanthus Edwards, 1930 - Argentina
 Dilophus trisulcatus Macquart, 1838 - Brasil, Argentina
 Dilophus valdivianus Philippi, 1865 - Chile
 Dilophus variceps (Hardy, 1942) - Panama
 Dilophus venulatus Johnson, 1920 - Jamaica
 Dilophus villosus Edwards, 1936 - Ecuador
 Dilophus vittatus Philippi, 1865 - Ecuador, Chile

Kilder 
 Skartveit, J.  1996. Distribution and flight periods of Norwegian Dilophus Meign, 1803(Diptera, Bibionidae), with a key to species Fauna Norv. B 43,  side 35-46.
 Skartveit, J. 2004. Nordiske hårmygg (Bibionidae). Larver og imagines. Norske Insekttabeller nr. 17, utgitt av Norsk Entomologisk Forening
 Skartveit, J. 2009. Fossil Hesperinidae and Bibionidae (Diptera: Bibionoidea) from Baltic amber. Studia dipterologica 15: 3-42.

Eksterne lenker 
 
 Norske Insekttabeller nr 17 – Hårmygg (PDF)
 Tree of Life - Bibionomorpha, (Diptera) (engelskspråklig)

Hårmygg
Tovinger formelt beskrevet i 1803